Ada-lah dalam fikiran-ku orang yang bodoh lagi tiada bĕrilmu ini, bahwa sa-kali-kali tiada patut orang pĕrchaya, sĕpĕrti polong dan pĕnanggalan dan sĕgala pĕrkara yang tĕrsĕbut itu, karna asal-nya pĕkĕrjaan itu sĕmua-nya tĕrbit dari-pada hati orang yang tiada bĕriman ka-pada Allah dan rasul, dan lagi tiada pula mĕngĕtahui jalan Allah taala, maka ia'itu-lah sahaja yang bĕrkuasa atas tiap-tiap sa-suatu yang boleh mĕngadakan baik dan jahat.